Kraistčerčas
Kraistčerčas (angl. Christchurch, maor. Ōtautahi) – miestas Naujojoje Zelandijoje, Pietinėje saloje (didžiausias saloje), Kenterberio regione. Uostas prie Ramiojo vandenyno yra Litltone (Littleton). Tarptautinis oro uostas. Išvystyta transporto mašinų, chemijos, vilnos, maisto pramonė. Svarbus žemės ūkio regiono centras. Yra 2 universitetai (Kenterberio ir Linkolno), geofizikos ir astronomijos observatorijos, katalikų ir anglikonų katedros, meno galerija, botanikos sodas.